Hamrštejn (prírodná rezervácia)

Prírodná rezervácia Hamrštejn sa rozkladá v západnej časti katastrálneho územia Machnín krajského mesta Liberec na ostrohu Zámockého kopca () obtekanom Lužickou Nisou a ohraničenom krátkym sedlom so železničnou traťou Liberec-Chrastava. Na severnom, menšom vrchole Zámockého kopca sa nachádza zrúcanina hradu Hamrštejn. Proti južnému výbežku kopca rezervácie pokračuje na protiľahlom severnom svahu až k železničnej trati Liberec-Děčín. V rezervácii sa nachádza enkláva zmiešaného a listnatého lesa.

 Flóra a fauna 
Rezervácia chráni v rámci Ještědsko-kozákovského chrbta ojedinelé spoločenstvá teplomilných druhov, ktorých výskyt tu súvisí tak s prepojením tejto oblasti s teplejšou oblasťou Lužice, tak tiež s jej stredovekým odlesňovaním. Medzi tunajšími lesnými spoločenstvami možno nájsť dubohrabiny, kvetnaté a acidofilné bučiny, sutinový les a fragmenty lesa lužného. Rastie tu pečeňovník trojlaločný, pižmovka obyčajná, zvonček broskyňolistý, áron škvrnitý, prilbica pestrá, ľalia zlatohlavá, a mesačnica trváca, udatník lesný a zvonček širokolistý. Žije tu salamandra škvrnitá, vretenica severná a kuvik obyčajný.

 Referencie 

 Pozri aj 
 Zoznam chránených území v okrese Liberec

 Iné projekty 

 Externé odkazy 
 Výnos Ministerstva kultúry ČSR o zriadení chráneného územia
 Dvojstrana o maloplošných chránených územiach Libereckého kraja 

 Zdroj 

Kategória:Chránené územia v okrese Liberec
Kategória:Prírodný park Ještěd
Kategória:Kryštofovo Údolí
Kategória:Liberec